Ջենք Ույղուր

Ջենք Քադիր Ույղուր (, արտասանվում է՝ /ˈdʒɛŋk ˈjuːɡər/; , ; ), թուրքական ծագմամբ ամերիկացի վերլուծաբան, քաղաքական մեկնաբան, ակտիվիստ։ Ույղուրը հանդիսանում է The Young Turks (TYT) ամերիկյան լիբերալ-առաջադիմական, սոցիալ-քաղաքական ծրագրի գլխավոր հաղորդավարը և համահիմնադիրը։ Հանդիսանում է նաև TYT Network միացյալ ցանցի համահիմնադիր։ Ույղուրը ծնվել է Թուրքիայում։ 8 տարեկանից տեղափոխվել է ԱՄՆ՝ ստանալով ամերիկյան քաղաքացիություն։ Մինչ քաղաքական մեկնաբանի կարիերայի սկիզբը, աշխատել է որպես իրավաբան։ Երիտասարդ տարիներին եղել է պահպանողական հայացքների կրող, քննադատել է ֆեմինիզմը, աբորտները և դրական խտրականությունը։ Ներկայումս առաջադիմական հայացքների կրող է։ 2012 թվականին քննադատությունների է արժանացել՝ իր նախորդ հրապարակումներում հայոց ցեղասպանությունը ժխտելու համար։ Համարվում է «Wolf PAC» շարժման հիմնադիր, որը հանդես է գալիս ԱՄՆ Սահմանադրություն|ԱՄՆ Սահմանադրության մեջ փոփոխություններ անելու կոչերով։ Նպատակը ընտրությունների ժամանակ ընտրական բոլոր շերտերում թեկնածուների ֆինանսավորման արգելումն էր։

Տես նաև 
 Հայոց ցեղասպանության ժխտում
 The Young Turks

Ծանոթագրություններ

Արտաքին հղումներ 
The Young Turks 
TYT Network

Թուրք ակտիվիստներ
Ամերիկացի հաղորդավարներ
Հայոց ցեղասպանությունը ժխտողներ
Ստամբուլում ծնված անձինք
Թուրքիայից ԱՄՆ արտագաղթածներ
Կոլումբիայի համալսարանի շրջանավարտներ
Ամերիկացի աթեիստներ
Կրոնների քննադատներ